Bolest b pravej nohe a mravcenie
Bolest je velmi intenzivna ide od kolena k prstom s niekedy aj zo stehna
Dobrý deň,
ďakujeme za prejavenú dôveru.
Bolesť a mravčenie v nohe môže mať množstvo príčin. Tento stav môže vyvolať aj nedostatok minerálov a vitamínov v tele ako je draslík, horčík a vitamíny skupiny B. V prípade, že bolesť a tŕpnutie trvá dlhú dobu, môžu byť príznakom iného ochorenia. Na krátkodobé zmiernenie bolesti Vám odporúčam liek
Flector EP 25 mg
, ktorý môže taktiež znížiť zápal a opuch. Dospelí a deti staršie ako 14 rokov môžu užiť 1 mäkkú kapsulu s odstupom 4 - 6 hodín podľa potreby. V každom prípade sa za ktorékoľvek obdobie 24 hodín nesmie užiť viac ako 3 mäkké kapsuly (čo zodpovedá 75 mg draselnej soli diklofenaku). Liečba má bez porady s lekárom trvať 3 dni.
Pre podporu správnej funkcie nervového systému je vhodné užívať liek
Milgamma N
. Obsahuje vitamíny B1, B6 a B12. Pri vysokom dávkovaní lieči zápalové a bolestivé ochorenia nervov a súčasne má aj regeneračné účinky. Odporúčané dávkovanie je 1 kapsula 3 - 4x denne.
Pre lepšiu účinnosť a rýchlejšiu úľavu je vhodné doplniť
magnézium
(horčík), ktorý priaznivo pôsobí na svaly a nervy, a preto je dôležitý pre správne fungovanie pohybového aparátu.
Pri pretrvávajúcich problémoch alebo pri výrazne obmedzujúcich ťažkostiach je potrebné sa obrátiť na lekára, ktorý vykoná potrebné vyšetrenia na stanovenie diagnózy a nastaví adekvátnu liečbu.
Prajem skorú úľavu od ťažkostí.
S pozdravom
PharmDr. Veronika Kiabová